# data[].attributes.body
Khadijah Binti Salim

# data[].attributes.body
TAFSIRAN  AYAT SURAH AL-ANBIYAA' 89-90
OLEH:SITI Salwa binti Saringat

# data[].attributes.body
TAFSIR SURAH AL-BAQARAH AYAT 216
Oleh : Nadiah Binti Ali

# data[].attributes.body
oleh : Nurdalilati Binti Seman

# data[].attributes.body
NURUL LIYANA BT BAHARUDDIN

# data[].attributes.headline
اعداد : فاطمة الزهراء بنت عبدالله 

# data[].attributes.subject
اعداد : فاطمة الزهراء بنت عبدالله 

# data[].attributes.body
EZZATUL FATIEYAH BORHAN

# data[].attributes.body
-omar bin danial-

# data[].attributes.body
ASILAH BTE ABU BAKAR

# data[].attributes.body
PN. NOR SITI AIDA BINTI ROSALAN (NSAR)

# data[].attributes.body
SYED ZUL HELMI BIN SYED AMRAN

# data[].attributes.body
[Surah al-Qasas:10-13]

## Kisah Kesedihan Ibu Nabi Musa (as) ##
'Umayr Sayfurrahman bin Ainullotfi
وَأَصْبَحَ فُؤَادُ أُمِّ مُوسَىٰ فَارِغًا ۖ إِن كَادَتْ لَتُبْدِي بِهِ لَوْلَا أَن رَّبَطْنَا عَلَىٰ قَلْبِهَا لِتَكُونَ مِنَ الْمُؤْمِنِينَ. وَقَالَتْ لِأُخْتِهِ قُصِّيهِ ۖ فَبَصُرَتْ بِهِ عَن جُنُبٍ وَهُمْ لَا يَشْعُرُونَ. وَحَرَّمْنَا عَلَيْهِ الْمَرَاضِعَ مِن قَبْلُ فَقَالَتْ هَلْ أَدُلُّكُمْ عَلَىٰ أَهْلِ بَيْتٍ يَكْفُلُونَهُ لَكُمْ وَهُمْ لَهُ نَاصِحُونَ. فَرَدَدْنَاهُ إِلَىٰ أُمِّهِ كَيْ تَقَرَّ عَيْنُهَا وَلَا تَحْزَنَ وَلِتَعْلَمَ أَنَّ وَعْدَ اللَّهِ حَقٌّ وَلَٰكِنَّ أَكْثَرَهُمْ لَا يَعْلَمُونَ

Maksud:
10. Dan (sepeninggalannya) menjadilah hati ibu Musa kosong; sesungguhnya ia nyaris-nyaris menyatakan perihal anaknya itu dengan berterus-terang jika tidaklah Kami kuatkan hatinya (dengan perasaan sabar dan tenang tenteram), supaya tetaplah ia dari orang-orang yang percaya (akan janji ALLAH).
11. Dan berkatalah ia kepada kakak Musa: "Pergilah cari khabar beritanya". (Maka pergilah ia) lalu dilihatnya dari jauh sedang orang ramai tidak menyedarinya.
12. Dan Kami jadikan dia dari mulanya enggan menyusu kepada perempuan-perempuan yang hendak menyusukannya; (melihatkan halnya itu), kakaknya berkata: "Mahukah, aku tunjukkan kamu kepada penduduk sebuah rumah yang dapat memeliharanya untuk kamu, serta mereka tulus ikhlas kepadanya?"
13. Maka (dengan jalan itu) Kami kembalikan dia kepada ibunya supaya tenang tenteram hatinya dan tidak berdukacita (disebabkan bercerai dengannya); dan supaya ia mengetahui bahawa janji Allah (untuk menyelamatkannya) adalah benar; akan tetapi kebanyakan mereka tidak mengetahui (yang demikian itu).
---------
[Tafsir Ibnu Kathir]
ALLAH memberitahu kita bagaimana ketika anaknya hilang di sungai, hati ibu Musa (as) menjadi kosong, iaitu beliau tidak dapat memikirkan apa yang lebih bermakna di dunia ini melainkan Musa. Ini adalah pandangan Ibn Abbas, Mujahid, 'Ikrimah, Sa'id bin Jubayr, Abu Ubaidah, Ad-Dahhak, Al-Hasan Al-Basri, Qatadah dan lain-lain.

إِن كَادَتْ لَتُبْدِى بِهِ
{sesungguhnya ia nyaris-nyaris menyatakan perihal anaknya itu dengan berterus-terang} bermaksud, kerana dahsyatnya kesedihan beliau, hampir-hampir sahaja beliau memberitahu orang bahawa beliau baru kehilangan anak. Mungkin sahaja beliau menceritakan keadaan beliau seandainya ALLAH tidak memberikan kekuatan dan kesabaran kepadanya.

ALLAH berfirman:
لَوْلا أَن رَّبَطْنَا عَلَى قَلْبِهَا لِتَكُونَ مِنَ الْمُؤْمِنِينَوَقَالَتْ لأُخْتِهِ قُصِّيهِ
{jika tidaklah Kami kuatkan hatinya (dengan perasaan sabar dan tenang tenteram), supaya tetaplah ia dari orang-orang yang percaya (akan janji ALLAH). Dan berkatalah ia kepada kakak Musa: "Pergilah cari khabar beritanya."} bermaksud, beliau memberitahu anak perempuannya, yang lebih tua dan pada umur yang boleh memahami.

قُصِّيهِ
{"Pergilah cari khabar beritanya."} bermaksud, ikuti kesan Musa dan mencari maklumat, mencari khabar berita tentangnya sekitar pekan. Jadi dia keluar melakukan yang demikian.

فَبَصُرَتْ بِهِ عَن جُنُبٍ
{lalu dilihatnya dari jauh (secara rahsia)}
Ibn 'Abbas berkata, "di sisi".
Mujahid berkata, "Ia bermaksud beliau melihat daripada jauh."
Qatadah berkata, "Beliau melihat kepada (Musa) seakan-akan beliau tidak kisah."

Apabila Musa telah memasuki rumah Firaun, setelah isteri Firaun mula mengasihinya dan meminta Firaun tidak membunuhnya, mereka membawanya kepada ibu susu daripada kediaman mereka dan (Musa) tidak menerima seorang pun daripada mereka, tidak mahu menyusu daripada mana-mana mereka. Jadi mereka membawanya ke pasar untuk mencari seseorang yang sesuai untuk menyusukannya. Apabila kakak Musa melihatnya di tangan mereka, dia mengenalinya tanpa menunjukkan bahawa ia kenal. Mereka juga tidak sangsi kepadanya.

ALLAH berfirman:
وَحَرَّمْنَا عَلَيْهِ الْمَرَاضِعَ مِن قَبْلُ
{Dan Kami jadikan dia dari mulanya enggan menyusu kepada perempuan-perempuan yang hendak menyusukannya}

Kerana kedudukannya yang mulia di sisi ALLAH, diharamkan penyusuan Musa (kepada orang lain) dengan firman Ilahi. Ditetapkan bahawa tiada sesiapa akan menyusukannya melainkan ibunya sendiri, dan ALLAH menjadikan peristiwa ini sebagai sebab disatukan semula Musa dan ibunya supaya ibunya boleh menyusukannya dan merasa selamat setelah merasai ketakutan dan tekanan yang hebat. Apabila kakaknya melihat bahawa mereka termangu untuk memilih ibu susunya,

فَقَالَتْ هَلْ أَدُلُّكُمْ عَلَى أَهْلِ بَيْتٍ يَكْفُلُونَهُ لَكُمْ وَهُمْ لَهُ نَـصِحُونَ
{kakaknya berkata: "Mahukah, aku tunjukkan kamu kepada penduduk sebuah rumah yang dapat memeliharanya untuk kamu, serta mereka tulus ikhlas kepadanya?"}

Ibn 'Abbas berkata, "Apabila dia berkata demikian, mereka mempunyai keraguan terhadapnya, jadi mereka menangkapnya dan bertanya, 'Bagaimana kamu mengetahui orang-orang ini akan tulus ikhlas dan menjaganya?' Dia menjawab, 'Mereka akan menjaganya kerana mereka mahukan raja gembira dan mereka mengharapkan ganjaran.' Jadi mereka melepaskannya. Setelah apa yang dikatakan olehnya, dalam keadaan selamat, mereka membawanya ke rumah mereka dan membawa bayi tersebut kepada ibunya. Dia memberikan susunya dan Musa menerimanya, jadi mereka bergembira dan menghantar berita tersebut kepada isteri Firaun. Dia kemudian memanggil ibu Musa, melayannya dengan baik dan mengganjarinya dengan murah hati. Dia tidak mengetahui bahawa bayi tersebut adalah anak sebenar ibu Musa, tetapi mereka melihat bahawa bayi tersebut mengambil susunya. Kemudian Asiyah meminta ibu Musa tinggal bersamanya untuk menyusukannya, tetapi beliau telah menolak dengan berkata, 'Aku mempunyai suami dan anak-anak dan aku tidak dapat tinggal bersamamu, akan tetapi sekiranya anda mahu saya menyusukannya di rumahku sendiri, saya akan melakukannya.' Isteri Firaun bersetuju dan membayarnya upah yang berterusan serta memberikannya hadiah dan pakaian juga melayannya dengan baik. Ibu Musa kembali dengan anaknya sendiri, gembira bahawa setelah satu tempoh ketakutan dan tekanan, ALLAH memberikannya keselamatan, kemuliaan dan bekalan berterusan. Hanya terdapat tempoh yang singkat antara tekanan dan jalan keluar, satu hari atau satu malam, atau lebih kurang begitu -- ALLAH lebih mengetahui. Maha Suci Dia yang di Tangan-Nya segala sesuatu; apa yang Dia kehendaki berlaku dan apa yang tidak dikehendaki-Nya tidak akan berlaku. Dialah yang menjadikan bagi mereka yang mentakuti-Nya jalan keluar daripada kerisauan dan tekanan.

ALLAH berfirman:
فَرَدَدْنَـهُ إِلَى أُمِّهِ كَىْ تَقَرَّ عَيْنُهَا وَلاَ تَحْزَنْ
{Maka (dengan jalan itu) Kami kembalikan dia kepada ibunya supaya tenang tenteram hatinya dan tidak berdukacita (disebabkan bercerai dengannya);}

وَلِتَعْلَمَ أَنَّ وَعْدَ اللَّهِ حَقٌّ
{dan supaya ia mengetahui bahawa janji Allah (untuk menyelamatkannya) adalah benar;} bermaksud, "Kami telah menjanjikan untuk memulangkannya kepadanya dan untuk menjadikannya salah seorang Rasul." Apabila Musa dipulangkan kepadanya, beliau menyedari bahawa Musa ada salah seorang Rasul, jadi beliau membesarkannya sebagai seorang anak (dengan kasih sayang) dan sebagai Rasul (dengan penuh hormat).

وَلَـكِنَّ أَكْثَرَهُمْ لاَ يَعْلَمُونَ
{akan tetapi kebanyakan mereka tidak mengetahui (yang demikian itu)} bermaksud, mereka tidak mengetahui kebijaksanaan ALLAH dalam tindakannya dan akibatnya yang baik, dan kerana itulah Dia dipuji di dunia dan akhirat. Sesuatu yang berlaku yang tidak disukai, tetapi kesudahannya baik, sepertimana yang ALLAH firmankan:

وَعَسَى أَن تَكْرَهُواْ شَيْئًا وَهُوَ خَيْرٌ لَّكُمْ وَعَسَى أَن تُحِبُّواْ شَيْئًا وَهُوَ شَرٌّ لَّكُمْ
{dan boleh jadi kamu membenci sesuatu dan ia baik bagi kamu dan boleh jadi kamu mencintai sesuatu dan ia buruk bagi kamu} (2:216)

فَعَسَى أَن تَكْرَهُواْ شَيْئاً وَيَجْعَلَ اللَّهُ فِيهِ خَيْراً كَثِيراً
{maka boleh jadi kamu membenci sesuatu perkara dan ALLAH menjadikan padanya (atau melaluinya) kebaikan yang banyak} (4:19)

-----
[Pengajaran]
1. Buat setiap ketetapan ALLAH, pasti ada kebijaksanaan sama ada terang-terang atau tersembunyi tanpa diketahui makhluk.

2. Ketika diuji dengan tekanan, kesedihan dan kerisauan, kita perlulah bersabar dan mengharapkan yang terbaik daripada ALLAH (swt).

3. ALLAH jualah yang menenangkan hati-hati hamba-Nya yang kerisauan.

4. Setiap sesuatu yang ALLAH uji hamba-Nya, pasti ada ganjaran seandainya hamba tersebut bersabar dan redha.

5. Nabi Musa telah terpilih sebagai Rasul daripada kecil.

6. Antara mukjizat al-Quran ialah penggunaan perkataan arab yang sangat tepat untuk menggambarkan keadaan yang berlaku. Ini dilihat pada penggunaan pembezaan perkataan {فُؤَادُ} - (hati/keping daging yang terbakar) dan {قَلْبِهَا} - (hati/yang berbolak balik) yang dua-dua bermaksud hati.

WALLAHU a'lam.
'Umayr Sayfurrahman bin Ainullotfi
SMI Hidayah JB.